recursal/SuperWikiNEXT-32B huggingface dataset:
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**סופו של מילטון לוי** הוא סרט פשע ישראלי משנת 1981, בכתיבתו ובבימויו של נסים דיין, עם אושיק לוי ודב גליקמן בתפקידים הראשיים.

הפקה
----

הפקת הסרט החלה בסוף שנת 1979 בסיוע הקרן לעידוד סרטי קולנוע ישראליים איכותיים. תחילה לוהק לצד אושיק לוי השחקן חנן גולדבלט, אך מאחר שנסע לסיבוב הופעות בארצות הברית, הוא הוחלף בדב גליקמן. צילומי הסרט החלו בנובמבר 1979. בגלל התקציב המוגבל, השחקנים בסרט לא קיבלו שכר, אלא הבטחה לחלק ברווחים העתידים של הסרט, במידה והוא יזכה להצלחה מסחרית. הסרט יצא לאקרנים ביולי 1981.

תקציר העלילה
------------

העלילה היא על פועל מובטל שעקב מצוקה כלכלית נקלע לפשע עד לסופו המר. מילטון לוי (אושיק לוי) הוא פועל במפעל מתכת שעובד קשה לכלכל את משפחתו ומסתבך בהלוואות לשוק האפור. על רקע מצבו הוא רב כל הזמן עם אשתו דינה (אהובה קרן).

דני (דב גליקמן) הוא חברו הקרוב של מילטון. הוא חזר מארצות הברית ארצה לאחר חמש שנים לאחר שעסק בעסקים מפוקפקים. גם לו חייב מילטון כסף. הוא גר כעת בדירתה של חברתו תרזה (רחל דיין) שהייתה בעבר חברתו של מילטון. תרזה רוצה להיות זמרת ומופיעה לפני האמרגן ג'קי (ניסן נתיב), אך הוא לא מתרשם ממנה.

משפחתו של מילטון כוללת גם את גיסו אברם (יעקב אשכנזי) הנשוי לאחותו רבקה (יהודית מילוא), את הוריו הגרושים לאה (לילית נגר) ואביו (אבנר חזקיהו) ודודו זכי (יוסף שילוח). האב הוא מתווך נדל"ן כושל שמבקש ממילטון לחתום לו כערב על עסקותיו והדוד זכי הוא חולה סרטן ומכור לתרופות.

כולם מצפים למותה של הסבתא כדי לחלוק את ביתה ורכושה.

מזכירת המפעל מאשה (רבקה גור) מוסרת למילטון מכתב פיטורין ומצבו מתחיל להידרדר. דני לוחץ עליו כל הזמן "לעשות מכה", ומילטון מסכים לבסוף. דני מתחיל לצרוך סמים עוזב את תרזה ומנהל יחסים עם רבקה, דבר שמביא לסכסוך קשה בין השניים ומילטון חוזר לתרזה.

רבקה מודיעה לדני שלסבתא החולה יש כסף בבית ודני פורץ לביתה, אך לא מוצא דבר. זה מוציא את מילטון מדעתו והוא הולך לחפש את דני ולומר לו מה שהוא חושב עליו, אך דני מקדים אותו, יורה והורג אותו.

שחקנים
------

| שחקן | תפקיד |
| --- | --- |
| אושיק לוי | מילטון לוי |
| דב גליקמן | דני |
| רחל דיין | תרזה |
| אהובה קרן | דינה |
| לילית נגר | לאה |
| יוסף שילוח | זכי |
| אבנר חזקיהו | האב |
| יעקב אשכנזי | אברם |
| יהודית מילוא | רבקה |
| רבקה גור | מאשה |
| ניסן נתיב | ג'קי |

קישורים חיצוניים
----------------

* "סופו של מילטון לוי", במסד הנתונים הקולנועיים IMDb (באנגלית)
* "סופו של מילטון לוי", באתר ספר הקולנוע הישראלי
* "סופו של מילטון לוי", באתר אידיבי
* "סופו של מילטון לוי", במסד הנתונים הקולנועיים KinoPoisk (ברוסית)
* סופו של מילטון לוי, במיזם "אישים" לתיעוד היצירה הישראלית

**ביקורת**

* אורי קליין, קולנוע על־פי תהום, דבר, 29 במאי 1981

הערות שוליים
------------

1. ↑  אושיק לוי יככב בתפקיד מילטון לוי, מעריב, 10 באוקטובר 1979
2. ↑  שינויים ב"מילטון לוי", מעריב, 14 בנובמבר 1979
3. ↑  יעקב בר-און, כבר לא על אש קטנה, דבר, 3 ביוני 1981
**יעקב השקרן** (באנגלית: **Jakob the Liar**) הוא סרט דרמה-קומית מלחמה אמריקאי משנת 1999 בבימויו של פיטר קסוביץ, בהפקת סטיבן האפט, מרשה גארס ויליאמס ונכתב על ידי קאסוביץ ודידייה דקוין. הסרט מבוסס על ספר בעל אותו השם מאת יורק בקר. בסרט מככבים רובין ויליאמס, אלן ארקין, לייב שרייבר, האנה טיילור-גורדון ובוב בלבן. הסרט מתרחש בשנת 1944 בגטו בפולין הכבושה שבידי הנאצים בתקופת השואה ומספר את סיפורו של חנווני פולני-יהודי בשם יעקב היים המנסה להעלות את המורל בתוך הגטו על ידי שיתוף שמועות מעודדות שלטענתו שמע עליהן ברדיו. זו גרסה מחודשת לסרט המזרח-גרמני-צ'כוסלובקי משנת 1975 Jakob der Lügner.

עלילה
-----

בפולין של תחילת 1944, חנווני פולני-יהודי בשם יעקב היים זומן למפקדה הגרמנית לאחר שהואשם ביציאה לאחר העוצר. בזמן ההמתנה למפקד, יעקב שומע שידור רדיו גרמני המדבר על תקיפות סובייטיות. בחזרתו לגטו, יעקב חולק את המידע שלו עם חבר, מה שמעורר שמועות שיש רדיו סודי בתוך הגטו. לאחר היסוס, יעקב מחליט לנצל את ההזדמנות כדי להפיץ תקווה בכל הגטו כשהוא ממשיך לספר את הסיפורים האופטימיים והפנטסטיים שלכאורה שמע מ"הרדיו הסודי" שלו, ושקריו שומרים על התקווה וההומור בקרב תושבי הגטו המבודדים. יש לו גם סוד אמיתי, בכך שהוא מחביא נערה יהודייה שנמלטה מרכבת גירוש למחנה ההשמדה.

עם זאת, הגסטפו לומד על הרדיו המיתולוגי ומתחיל בחיפוש אחר גיבור ההתנגדות שמעז להפעיל אותו. יעקב מוסר את עצמו לגרמנים כשהם דורשים מאדם עם הרדיו להסגיר על עצמו או להסתכן בהרג בני ערובה. במהלך החקירה, יעקב אומר למפקד הגרמני שהוא הקשיב רק לרדיו בתוך משרדו. הוא מצווה להודיע בפומבי שהכל היה שקר, אז חיסול הגטו יתנהל בצורה מסודרת. כשהוא מוצג לציבור, יעקב מסרב לומר את האמת, אך נורה לפני שהוא יכול לבצע את נאומו.

בסוף הסרט, יעקב אומר בקריינות, שכל תושבי הגטו גורשו אז ולא נראו שוב. "אבל אולי זה בכלל לא היה ככה", כאשר נעצרת הרכבת הנושאת את השבויים היהודים למחנות המוות על ידי חיילים סובייטים והיושבים בה משוחררים.

שחקנים ודמויות
--------------

* רובין ויליאמס בתפקיד יעקוב היים
* אלן ארקין בתפקיד פרנקפורטר
* בוב בלבן בתפקיד קובלסקי
* לייב שרייבר בתפקיד מישה
* ארמין מילר-שטאל בתפקיד ד"ר קירשבאום
* האנה טיילור-גורדון בתפקיד לינה קרונשטיין
* מארק מרגוליס בתפקיד פיינגולד
* מייקל ג'טר בתפקיד אברון

קישורים חיצוניים
----------------

* "יעקב השקרן", במסד הנתונים הקולנועיים IMDb (באנגלית)
* "יעקב השקרן", באתר נטפליקס
* "יעקב השקרן", באתר AllMovie (באנגלית)
* "יעקב השקרן", באתר Rotten Tomatoes (באנגלית)
* "יעקב השקרן", באתר Box Office Mojo (באנגלית)
* "יעקב השקרן", באתר Metacritic (באנגלית)
* "יעקב השקרן", באתר אידיבי
* "יעקב השקרן", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007411412105171
* GND: 1217086757

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הר עיוור** (במנדרינית: **盲山** - מאנג שאן) הוא סרט קולנוע סיני בבימויו של לי יאנג שיצא לאקרנים בשנת 2007.

תקציר העלילה
------------

באי שומאי (המגולמת על ידי הואנג לו) היא סטודנטית צעירה שזה עתה סיימה תואר ראשון ומתקשה למצוא עבודה. שומאי רוצה למצוא עבודה על מנת לעזור להוריה לשלם את החובות שנטלו על עצמם על מנת לממן את לימודיה, ולכן היא שמחה כאשר חברת תרופות מציעה לה לעבוד כקניינית עבורה.

שומאי נוסעת עם שני עובדים נוספים של חברת התרופות, מגיעה לכפר קטן בהרים שם היא שותה מעט מים ומאבדת את ההכרה. משהיא מתעוררת היא מגלה שארנקה ובו כל מסמכי הזיהוי שלה נגנבו, וכי היא נמכרה להואנג דגוי (בגילומו של יאנג יואן), אחד מבני הכפר להיות אשתו. היא מנסה לברוח אולם בעלה תופס אותה, קושר אותה ובהמשך אונס אותה.

שומאי מנסה להתאבד אולם הרופאים בבית החולים הסמוך מצילים אותה (רק לאחר שמשפחתה משלמת מראש על הטיפול) והיא חוזרת אל הכפר. ראש הכפר אליו היא פונה מבטיח כי יבדוק את הדבר אולם הוא לא עושה דבר. הדוור, באמצעותו היא שולחת מכתבים למשפחתה מעלים את מכתביה, והיא מגלה שיתר נשות הכפר אף הן נחטפו וניקנו. ניסיון הבריחה השני שלה נכשל משנהג רכב חולף מסרב להסיע אותה אל העיר בלי תשלום, ובעלה תופס אותה.

מורה הכפר מבטיח שיעזור לה אולם גם הוא מנצל אותה מינית, ומשנתפס נאלץ לעזוב את הכפר. שומאי מספקת שירותי מין לבעל המכולת בכפר בתמורה לתשלום בעזרתו היא מגיעה אל העיר הגדולה, אולם בעלה וחבריו רודפים אחריה ומורידים אותה מהאוטובוס עליו עלתה מבלי שאיש מהנוסעים, הנהג והשוטרים מסביב עוזרים לה. שומאי נכנסת להיריון ונולד לה בן, ובהמשך היא מחליטה ללמד את בני הכפר שאין להם די כסף לשלם לבית הספר.

אחד מתלמידיה עוזר לה ושולח לה מכתב מהעיר במקום בו לא יוכל הדוור המקומי לעצור אותו, ואביה מגיע עם כוח משטרה לחלצה, אולם בני הכפר מאיימים על חייהם והשוטרים נסוגים ומבטחים לשוב כעבור כמה ימים עם תגבורת. בעלה מנסה להחביא את שומאי ביערות (דבר שנעשה עם כל הנשים כל פעם שפקידי המפלגה מבקרים בכפר) ושאביה מנסה לעצור אותו הבעל מכה נמרצות את האב. על מנת להגן על אביה, שומאי מרימה קופיץ מתכת והסרט מסתיים בעודה מנחיתה את הקופיץ על גבו של בעלה.

הפקת הסרט והשתתפות בפסטיבלים
----------------------------

הסרט צולם במימון פרטי בינלאומי, וכל שחקני הסרט הם שחקנים חובניים. אפילו גיבורת הסרט, הואנג לו, לא סיימה את לימודיה באקדמיה לסרטים של בייג'ינג. הצנזורה הסינית הורתה לבמאי הסרט להוריד ממנו 20 סצנות בטרם אישרה את הפצתו על מנת שהסרט יוכל להשתתף בפסטיבל קאן בו זכה הסרט להצלחה רבה.

קישורים חיצוניים
----------------

* "הר עיוור", במסד הנתונים הקולנועיים IMDb (באנגלית)
* "הר עיוור", באתר נטפליקס
* "הר עיוור", באתר AllMovie (באנגלית)
* "הר עיוור", באתר Rotten Tomatoes (באנגלית)
* "הר עיוור", באתר Box Office Mojo (באנגלית)
* "הר עיוור", באתר Metacritic (באנגלית)
* "הר עיוור", במסד הנתונים הקולנועיים KinoPoisk (ברוסית)

הערות שוליים
------------

1. ↑  ג'ונתן לנדרת', **יאנג חותך ב"הר" על מנת לקבל אישור השלטונות, hollywoodreporter.com**
2. ↑  ריצ'רד קורליס ומרי קורליס, **גברים רעים ואישה משוגעת**, מגזין הטיימס.
3. ↑  רי בנט, **הר עיוור**, hollywoodreporter.com
**אריק אליאס רבינוביץ'** (בספרדית: **Erick Elías Rabinovitz**; נולד ב-23 ביוני 1980) הוא שחקן ודוגמן יהודי-מקסיקני.

ביוגרפיה
--------

אליאס נולד בעיר גוודלחרה שבמדינת חליסקו, מקסיקו. למשפחה יהודית. הוריו הם ססליה רבינוביץ' וריקרדו אליאס פסח.

יש לו אח בשם אלקסיס אליאס שעוסק באותו מקצוע של אביו אמנות ועיצוב תעשייתי.

בגלל שרוב משפחתו עוסקים באדריכלות אריק החליט לפתוח את התחום שלו בתחום האמנויות, בייחוד משחק, שירה, ציור, פיסול ואפילו עיצוב רהיטים.

קריירה
------

בשנת 2007 השתתף בטלנובלה מבית טלמונדו זורו: החרב והוורד בתפקיד רנזו שם שיחק לצידם של כריסטיאן מאייר ומרלן פבלה.

באותה שנה מאוחר יותר השתתף בטלנובלה "סערה בן עדן" בתפקיד ניקולס.

בשנת 2008 השתתף בטלנובלה "בשם האהבה" בתפקיד גבריאל. בשנת 2010 שיחק בתפקיד ראשי של דריו אלארקון בטלנובלה "Niña de mi corazón" של רשת טלוויסה. 

בשנים 2012 ו-2013 שיחק את דמותו של רוחליו בטלנובלה "כי האהבה קובעת" לצידם של פרננדו קולונגה בלנקה סוטו ומריה אליסה קמרגו

כמו כן בשנת 2014 שיחק בטלנובלה "גוון התשוקה" את דמותו של מרסלו שם שיחק לצידם של השחקנים אזמרלדה פימנטל וקלאודיה רמירז.

בשנת 2016 כיכב אליאס בתפקיד ראשי בטלנובלה התקופתית "מלון הסודות" לצידם של אירנה אזואלה דיאנה בראצ'ו ודניאלה רומו. שם גילם את דמותו של חוליו,

בשנת 2020 שיחק בסדרה האמריקאית "100 ימים להתאהב" בתפקיד של פלטארקו קואסטה. הסדרה מבוססת על טלנובלה ארגנטינאית באותו השם משנת 2018. 

בשנת 2022 לוהק אליאס לתפקיד ראשי בסרטה של סלמה הייק "Quiero Tu Vida" שם יגלם דיפלומט המתגורר בלונדון.

חיים אישיים
-----------

בשנת 2010 התחתן אליאס בחתונה יהודית עם קרלה גווינדי ולהם שתי בנות פנלופה אליאס גווינדי נולדה ב-2011 ואוליביה אליאס גווינדי נולדה ב-2013

בשנת 2015 היגר אליאס עם משפחתו לארצות הברית עקב המצב הביטחוני במקסיקו.

קישורים חיצוניים
----------------

ויקישיתוף מדיה וקבצים בנושא **אריק אליאס** בוויקישיתוף
* אריק אליאס, ברשת החברתית אקס (טוויטר)
* אריק אליאס, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2010207659
* VIAF: 160577574
* WorldCat: lccn-no2010207659

 |
**ויהי חושך ויהי אור** (באנגלית: **Let there be light**) הוא סרט תיעודי העוקב אחר חייו של מנחם (מני) פיליפ, זמר לשעבר ובמאי קולנוע שיצא בשאלה.

הסרט, בבימויים המשותף של נעם ראובני ומני פיליפ, השתתף בפסטיבל ירושלים בשנת 2007, היה מועמד לפרס וולג'ין, שודר בערוץ 8 והוקרן בסינמטקים ברחבי הארץ.

עקב העיסוק ביציאה בשאלה, עורר הסרט הדים רבים בקרב המגזר החרדי.

עלילה
-----

הסרט פותח בתיאור חייו של מנחם פיליפ, גבר צעיר, חרדי נשוי ושומר מצוות, בן למשפחה בת 11 אחים ואחיות, ואב לחמישה ילדים. את חייו מלווים לבטים ושאלות אמונה קשות במקביל לנישואין לא מוצלחים לאישה אותה מעולם לא אהב ואשר הכירהּ רק באמצעות שידוך.

בהמשך הוא מתגרש, ובמשך מספר שנים, מפתח את הקריירה המוזיקלית שלו והופך לאחד מהזמרים המצליחים ביותר בתחום המוזיקה החסידית, אבל הוא עדיין מרגיש זר בעולם בו הוא חי, והוא מחליט לעזוב הכל ולשנות את חייו. בסוף שנת 2000 הוא נוסע לטיול במזרח הרחוק משם הוא חוזר כחילוני.

בעקבות חזרתו בשאלה משפחתו מתנכרת אליו ופותחת במאבק להרחקתו מילדיו באמצעות צו בית דין רבני. הסרט מתאר את הקרע שנוצר בין הילדים המשתוקקים לפגוש את אביהם מול ההתנגדות הנחרצת של המשפחה החרדית, המאבק מסתיים לאחר זמן ממושך בהכרעת בית דין שמאפשר לו לקיים מפגשים קצרים בני שעתיים פעם בשבוע, בתנאי שמקום המפגש יהיה בביתה של משפחה חרדית.

מפעל חייו של מנחם כזמר חסידי יורד לטמיון כאשר הציבור החרדי מחרים את שיריו ומופסקת השמעתם בערוצי הרדיו הדתיים. 

במקביל מתחילים אחים נוספים של מנחם לצאת בשאלה, וגם הם מנודים ממשפחתם עקב כך. עודד אחיו עובר לארצות הברית יחד עם אשתו. אחותו לאה'לה בת ה-18 מתחתנת ועוברת לאנגליה שם היא משנה את שמה ל"לי", לזוג נולד ילד אולם לאחר שנה היא מתגרשת וקורסת נפשית, מני נוסע אליה כדי לתמוך בה, והאחים שחזרו בשאלה מבינים שעליהם לאחד כוחות והם מקימים בינם לבין עצמם משפחה חלופית למשפחת ההורים שנגזלה מהם.

פסקול
-----

1. **השם** - ביצוע: מני פיליפ, לחן: ברוך חייט
2. **הנה מה טוב** - ביצוע: מני פיליפ, לחן: יעקב סגל
3. **שיר למעלות** - ביצוע: מני פיליפ, לחן: יוסף קרדונר
4. **Sacrifice** - שינייד או'קונור
5. **Losing My Religion** - אר.אי.אם.
6. **תניא** - ביצוע: מני פיליפ, לחן: יוסי גרין
7. **הללויה** - ביצוע: לי פיליפ, לחן: לאונרד כהן

קישורים חיצוניים
----------------

* "ויהי חושך ויהי אור", במסד הנתונים הקולנועיים IMDb (באנגלית)
* עמוד הסרט, לצפייה ישירה, באתר של מני פיליפ.
* נענע 10 על הסרט
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הרוח היא פראית** (באנגלית: **Wild Is the Wind**) הוא סרט קולנוע אמריקאי בשחור-לבן משנת 1957 בבימויו של ג'ורג' קיוקור, עם אנתוני קווין, אנה מניאני ואנתוני פרנציוזה בתפקידים הראשיים.

הסרט הוא רימייק של הסרט האיטלקי *Furia* משנת 1947. העלילה היא על משולש אהבה בין שני גברים לאישה.

המוזיקה לסרט נכתבה על ידי דימיטרי טיומקין. השיר "הרוח היא פראית" למילותיו של נד וושינגטון הפך ללהיט, והוא מושר על ידי ג'וני מאטיס בתחילת הסרט, כשהנעימה מושמעת לאורך כל הסרט. השיר היה מועמד לפרס אוסקר לשיר המקורי הטוב ביותר ויש לו ביצועים של דייוויד בואי, נינה סימון ועוד.

אנתוני קווין היה מועמד לפרס אוסקר לשחקן הטוב ביותר. אנה מניאני הייתה מועמדת לפרס אוסקר לשחקנית הטובה ביותר. היא זכתה בפרס דוב הכסף בפסטיבל הסרטים הבינלאומי בברלין. אנה מניאני שרה בסרט את השיר הנפוליטני "Scapricciatiello".

תקציר העלילה
------------

ג'ינו (אנתוני קווין) הוא בעל חוות כבשים גדולה בנבדה. הוא גר בחווה עם בתו אנג'י (דולורס הארט), אחיו המבוגר אלברט (ג'וזף קליאה) גיסתו תרזה (לילי ולנטי) שמנהלת את משק הבית והעוזר הנאמן שלו בנה (אנתוני פרנציוזה) שאותו טיפח עוד בילדותו ושאיפתו היא שיישא לאשה את אנג'י וימשיך אחריו בניהול החווה.

ג'ינו התאלמן מאשתו רוזנה אותה אהב מאד. הוא טס לאיטליה כדי לפגוש באחותה ג'ויה (אנה מניאני) לשאת אותה לאישה ולהביאה לחווה.

ג'ויה נתקלת בקשיי קליטה בחווה, היא אינה דוברת אנגלית, תרזה לא נותנת לה לנהל את משק הבית וג'ינו מתייחס אליה בקשיחות ומדי פעם משווה אותה לרוזאנה ומתחלף בשמות.

ג'ינו נמצא מדי פעם מחוץ לחווה וג'ויה נשארת עם בנה ומתפתח ביניהם קשר רומנטי.

ג'ינו מגלה לבסוף את הקשר הזה. הוא חובט בבנה וקורא לו בוגד לאחר כל מה שעשה למענו. בנה אכול רגשות חרטה מסרב לבקשתה של ג'ויה לעזוב אתו. הוא עוזב לבד את החווה וג'ויה מחליטה לחזור לאיטליה.

ברגע האחרון מדבר אלברטו על ליבו של ג'ינו. גינו מגיע לשדה התעופה, מבקש מג'ויה סליחה והזדמנות להתחיל מחדש והיא נענית לו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| אנתוני קווין | ג'ינו | בעל חוות כבשים |
| אנה מניאני | ג'ויה | אשתו של ג'ינו |
| אנתוני פרנציוזה | בנה | פועל ראשי |
| דולורס הארט | אנג'י | בתו של ג'ינו |
| ג'וזף קליאה | אלברטו | אחיו של ג'ינו |
| לילי ולנטי | תרזה | אשתו של אלברטו |

קישורים חיצוניים
----------------

* "הרוח היא פראית", במסד הנתונים הקולנועיים IMDb (באנגלית)
* "הרוח היא פראית", באתר נטפליקס
* "הרוח היא פראית", באתר AllMovie (באנגלית)
* "הרוח היא פראית", באתר Rotten Tomatoes (באנגלית)
* "הרוח היא פראית", במסד הנתונים הקולנועיים KinoPoisk (ברוסית)
* אנה מניאני שרה Scapricciatiello, באתר יוטיוב
* בנה וג'ויה בהרוח היא פראית, באתר יוטיוב
* ג'וני מאטיס שר הרוח היא פראית, באתר יוטיוב
**זה גדל על העצים** (באנגלית: **It Grows on Trees**) הוא סרט פנטזיה קומי אמריקאי משנת 1952, אשר בוים על ידי ארתור לובין ומככבים בו בתפקידים הראשיים איירין דאן (סרטה האחרון) ודין ג'אגר.

תקציר העלילה
------------

פולי בקסטר (איירין דאן) ובעלה פיל (דין ג'אגר) גרים בעיירה קטנה בקונטיקט עם שלושת ילדיהם - דיאן המתבגרת (ג'ואן אוונס), פליפ ומידג' (סנדי דשר).

פולי מתווכחת כל הזמן עם בעלה על הוצאות הבית הגדולות שהוא מתקשה לאשר לה. היא נטעה שני עצים בגינה ויום אחד עף שטר של 5 דולר לידיו של פיל המופתע. בעקבות שטר זה מגיעים עוד שטרות של חמישה ועשרה דולרים. פולי חוגגת אך בעלה הישר טוען שזה כסף אסור ומביא אותו למשטרה משם משחררת את הכסף פולי בטענה שזה שלה. פולי מגלה שמקור השטרות הוא בשני העצים החדשים.

השכנה המרחרחת גב' פרייר (אדית מייסר) מגיעה למשפחה כדי לבקש קצת סוכר, נתקלת במיכלים עם השטרות וממלאת מתחת לבגדיה בשטרות.

פולי כותבת לשר האוצר על על העצים ונציג השר מרצ'סון, עונה לה במכתב הומוריסטי בשיתוף נציג משרד החוץ ומס הכנסה שמודיע לה כי היא חייבת לשלם על כך מס ערך מוסף.

בינתיים פיל נוסע במסגרת עבודתו לבלטימור ופולי מנצלת את הכסף לסגירת המשכנתא, שיפוץ הבית וקניית מכשירים רבים ביניהם טלוויזיה.

ראלף בוון (ריצ'רד קרנה) הוא פקיד בבנק ומחזר נלהב של דיאן. פולי מפקידה אצלו 700 דולר לכיסוי המשכנתא והוא שמח ונלהב וקונה לדיאן טבעת אירוסין.

הבעיה היא שהשטרות מתפרקים לאחר זמן כמו עלים נובלים. מנהל הבנק חוקר את ראלף ולוחץ עליו לגלות מי הפקידה בידיו את השטרות המזויפים והמתפרקים. ראלף לא רוצה לגלות שזו פולי והוא נכלא.

פולי משחררת אותו ומגלה שזו היא שהפקידה את הכסף שגדל לה על העצים. עיתונאי ממולח שומע זאת ומיד מתפרסם העניין בכל ארצות הברית והמונים צובאים על הבית.

מגיעים גם נציגי משרד האוצר, החקלאות ומס הכנסה ומבקשים להשמיד את העצים שגורמים נזק אדיר לכלכלת המדינה. הם משלמים לה עבור זאת אבל מתברר שהעצים מתו מוות טבעי מקור.

כעת נרגע המצב ופולי בודקת פריט בצורת מנורת אלדין שקנתה ומשפשפת אותו. עשן יוצא ממנו ופולי מצפה לשד שייצא משם וימלא את בקשותיה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| איירין דאן | פולי בקסטר |  |
| דין ג'אגר | פיל בקסטר |  |
| ריצ'רד קרנה | ראלף בוון |  |
| ג'ואן אוונס | דיאן בקסטר |  |
| אדית מייסר | גב' פרייר | שכנה |
| לס טרמיין | מר מרצ'ינסון | נציג האוצר |
| סנדי דשר | מידג' בקסטר |  |

קישורים חיצוניים
----------------

* "זה גדל על העצים", במסד הנתונים הקולנועיים IMDb (באנגלית)
* "זה גדל על העצים", באתר AllMovie (באנגלית)
* "זה גדל על העצים", באתר Rotten Tomatoes (באנגלית)
* "זה גדל על העצים", במסד הנתונים הקולנועיים KinoPoisk (ברוסית)
* זה גדל על העצים, באתר TCM
**רודה** היא אלוהות בעלת חשיבות עליונה בפנתיאון האלים הערבי שנסגדו על ידי שבטים ערבים צפוניים בתקופה הטרום האיסלמית.

האטימולוגיה מפרשת את משמעות השם "ברוח טובה" אינדיקציה לתפקודה כאלוהות מגנה. האזכור הקדום ביותר לרודה נמצא בארכיוני אסרחדון ששלט באימפריה האשורית בשנים 669–681 לפנה"ס. שמו בתעתיק לאנגלית מאכדית כ: Ru-ul-da-a-a, והוא מוזכר בין האלים של הערבים. 

בתדמור האל היה ידוע בשם **ארסו** (Arsu), בכתובת ארמית מאוחרת ארסו\רודה מזוהה עם האל רשף הסורי, אלוהות מגנה למאמיניה מהאלף השלישי לפנה"ס.

דירק לאנג כותב כי רודה הייתה חלק משילוש של אלים להם סגדו שבטי יומואיל (Yumu'il) שהיו קונפדרציה של שבטים ערביים צפוניים בראשות הישמעאלים והקדרים. לדברי לאנג, רודה הייתה אלוהות הירח, נוהא (Nuha) אלוהות השמש, ואטארסאמין (Atarsamain), האלוהות העיקרית, הייתה קשורה עם ונוס.

כתובות בדיאלקט ערבי צפון שנמצאו באזור נג'ד מתייחסות לרודה ואלים אחרים של הפנתיאון הערבי, ומספקים עדות ליחוס כל הדברים טובים והרעים היו מיוחסים לאלים.

שילוש של אלים המייצגים את השמש, ירח ונוגה נמצא גם בקרב בני ממלכות הדרום הערבי של Awsan, Ma'in, Qataban וחצרמוות בין המאות 4 - 9 לפנה"ס. האלוהות קשורה עם ונוס הייתה עשתרת, אלוהות השמש הייתה ים, ואלוהות ירח בדרכים שונות קראה Wadd, Amm וסין.

ביבליוגרפיה
-----------

* Hoyland, Robert G. (2001), **Arabia and the Arabs: from the Bronze Age to the coming of Islam** (Illustrated, reprint ed.), Routledge, ISBN 0-415-19535-7, 9780415195355
* Lange, Dierk (2004), **Ancient kingdoms of West Africa: African-centred and Canaanite-Israelite perspectives : a collection of published and unpublished studies in English and French**, J.H.Röll Verlag, ISBN 3-89754-115-7, 9783897541153
* Lipiński, Edward (2000), **The Aramaeans: their ancient history, culture, religion** (Illustrated ed.), Peeters Publishers, ISBN 90-429-0859-9, 9789042908598

הערות שוליים
------------

1. ↑  Ancient Kingdoms of West Africa: African-centred and Canaanite-Israelite By Dierk Lange
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**סיפורה של בולשת** (באנגלית: **The FBI Story**) הוא סרט קולנוע אמריקאי משנת 1959 בבימויו של מרווין לרוי, עם ג'יימס סטיוארט וורה מיילס בתפקידים הראשיים.

התסריט מבוסס על הספר "The FBI Story: A Report to the People" של דון וויטהד (אנ') משנת 1956.

הספר והסרט מתארים את הקמתו והתפתחותו של ה-FBI מארגון קטן בשנת 1924 (הלשכה לחקירות) עד לארגון עם אלפי מועסקים בשנים לאחר מלחמת העולם השנייה. הסרט למעשה משמשה כסרט הסברה לארגון והוא נעשה בתמיכת ה-FBI ובעיקר בתמיכתו של ג'ון אדגר הובר שמופיע בהופעת קמע בסרט. המקרים המתוארים בו הם אמיתיים. הסרט מלווה בקולו של ג'יימס סטיוארט שמשחק בתפקיד ראשי כאיש FBI שהתפתח ביחד עם הארגון.

תקציר העלילה
------------

הסרט מתחיל בתיאור הפשע של ג'ק גרהאם (ניק אדמס) בשנת 1955 (אנ'). הוא ליווה את אמו לנמל התעופה בדנבר, הניח במזוודתה פצצה מושהית והחתים אותה על ביטוח חיים בסך 37,500 דולר. המטוס התפוצץ וכל נוסעיו ואנשי הצוות נספו. בעבודה מאומצת הצליחו אנשי ה-FBI במחלקות השונות לתפוס אותו והוא הודה ולאחר משפט הוצא להורג.

מייקל "צ'יפ" הרדסטי (ג'יימס סטיוארט) עבד בשנת 1924 בסניף קטן של (הלשכה לחקירות) בנוקסוויל, טנסי. שם הציע נישואין ללוסי (ורה מיילס) שעבדה כספרנית והתנתה את הסכמתה בכך שיעזוב את ה-FBI. לאחר הנישואין הם הגיעו לוושינגשטון לירח דבש ואז השתתף צ'יפ בישיבה עם המפקד החדש ג'ון אדגר הובר שסיפר על תוכניותיו להפוך את הארגון לארגון גדול שיילחם בפשעים למיניהם. הוא חזר ללוסי מלא התלהבות והיא הסכימה שיישאר בארגון לשנה שהתארכה לשנים רבות.

הם עברו לאוקלהומה שם היה צ'יפ סוכן סמוי שנלחם בהצלחה בקו קלוקס קלאן וכן פיצח מקרי רצח של ילידים אינדיאנים. לאחר ששני אנשי FBI נהרגו בקרב יריות עם פרנק נאש (אנ'), הוחלט לצייד את סוכני ה-FBI בנשק.

ב-1934 השתתף צ'יפ עם ידידו סם קרנדל (מארי המילטון) בקרב נגד בייבי פייס נלסון בו נהרג סם.

צ'יפ מתאר את השתתפותו בקרבות עם פושעים מפורסמים - ג'ון דילינג'ר, משין גאן קלי, בייבי פייס נלסון, אמא בארקר ועוד.

במלחמת העולם השנייה גדל ה-FBI מ-2,500 עובדים ל-5,000 והשתתף במעקב ובמעצר אחרי אזרחים ממוצא יפני, גרמני ואיטלקי שהיו יכולים לשמש כסוכני אויב. צ'יפ נשלח לדרום אמריקה לחלץ שולשה סוכני FBI שזהותם התגלתה ובהם ג'ורג' בנו של עמיתו המנוח סם.

בנם של צ'יפ ולוסי מתגייס לחיל הנחתים של ארצות הברית ונהרג בקרב איוו ג'ימה. לאחר המלחמה מתרכז ה-FBI בגילויו סוכנים של רוסיה בעת המלחמה הקרה וצ'יפ מתמנה לראש מבצע מוצלח לגלות סוכן רוסי בעת העברת חומר סודי.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'יימס סטיוארט | צ'יפ הרדסטי | איש FBI |
| ורה מיילס | לוסי הרדסטי | אשתו של צ'יפ |
| ניק אדמס | ג'ק גרהאם | עבריין |
| מאריי המילטון | סם קרנדל | איש FBI |
| לארי פנל | ג'ורג' קרנדל | איש FBI |
| ג'ון אדגר הובר | בתפקיד עצמו | ראש ה-FBI |

קישורים חיצוניים
----------------

ויקישיתוף מדיה וקבצים בנושא **סיפורה של בולשת** בוויקישיתוף

* "סיפורה של בולשת", במסד הנתונים הקולנועיים IMDb (באנגלית)
* "סיפורה של בולשת", באתר נטפליקס
* "סיפורה של בולשת", באתר AllMovie (באנגלית)
* "סיפורה של בולשת", באתר Rotten Tomatoes (באנגלית)
* "סיפורה של בולשת", באתר Box Office Mojo (באנגלית)
* "סיפורה של בולשת", במסד הנתונים הקולנועיים KinoPoisk (ברוסית)
* קדימון לסיפורה של בולשת, באתר יוטיוב
* אדגר הובר נואם בפני אנשי ה-FBI, באתר יוטיוב
* סצנת פיצוץ המטוס, באתר יוטיוב
* סצנת הפגישה בספרייה, באתר יוטיוב
* סיפורה של בולשת, באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**זרמים קטועים** הוא סרט דוקומנטרי ישראלי-שווייצרי משנת 2010, בוים על ידי גיא דוידי הישראלי ואלכסנדר גוצ'מאן השווייצרי. 

הסרט צולם משנת 2005 ועד 2008 בכפר בילעין, מערבית לרמאללה והוא מתעד את החיים בכפר הסובל מניתוקים תדירים מרשת המים.

תקציר
-----

מסלולי חיים נפגשים בכפר אחד בשומרון. לאורך קווי צנרת המים השבורה נעים אנשי הכפר בילעין במסלוליהם לעבר עתיד לא ברור. ישראל, השולטת על מקורות המים, מספקת מעט מים לשתייה, וכאשר זרם המים אינו ודאי - דבר לא יכול להתפתח. השליטה על הלחץ בצינורות אינה רק שליטה באורח החיים, אלא גם בתודעה. היו ימים בהם בילעין (פירוש שמו: בלי מים) היה הכפר הראשון באזור שהתחבר לרשת המים. זו הייתה אפשרות לקדמה ולהתפתחות, אולם בעיני חלק מהתושבים היו מי הצינור - מים מרים. מי הצינור שימשו ככלי להשפעה על האנשים על מנת שישתפו פעולה עם השב"כ הישראלי והצבא. הקרע הפריד בין האנשים בכפר לשני מחנות. החזרה לטכניקה העתיקה של חפירת בארות לאיסוף מי גשמים היא ביטוי לעצמאות המתחדשת של התושבים אולם ספק אם היחסים בין האנשים בכפר יחלימו.

הפקת הסרט
---------

לאחר שיצרו יחד מספר סרטים קצרים החליטו היוצרים גוצ'מאן ודוידי לגור במשך שלושה חודשים בכפר בילעין והתחילו לצלם את מה שיהווה הבסיס לסרט. הרעיון לסרט החל בעקבות שמו של הכפר בילעין שפירושו בלי מקור מים.

המעבר לבילעין עורר תגובות מעורבות בכפר בגלל החשש לביקורת על הכפר על עצם שיתוף הפעולה עם ישראלים. זרמים קטועים הופק באופן עצמאי במימון פרטי בלבד, רוב הצילומים לסרט נעשו מסתו 2005 ועד אביב 2006.

סצנת הסיום הוויזואלית של הסרט כללה צילומים תחת גשם ועל מנת להשלים אותה נדרשו שלוש שנים. הרעיון לשם הסרט הוא מטאפורה למספר הרב של הדמויות בסרט שגורלן נקטע בדרך כזאת או אחרת.

הפצת הסרט
---------

זרמים קטועים השתתף בתחרות הקולנוע הדוקומנטרית של פסטיבל קולנוע דרום 2010 ובמסגרת התחרות הדוקומנטרית בפסטיבל הסרטים בירושלים 2010.

הוא הוצג בעשרות פסטיבלי קולנוע ברחבי העולם[דרוש מקור] וזכה בשנת 2011 בציון לשבח מצלמת דוד בקטגוריית הסרט התיעודי בפסטיבל הקולנוע היהודי בורשה.

על אף העניין הרב בסרט שהיווה את הבסיס לסרטו השני של דוידי "חמש מצלמות שבורות" הסרט מעולם לא שודר בטלוויזיה בישראל.

קישורים חיצוניים
----------------

* 

* אתר האינטרנט הרשמי של זרמים קטועים

* "זרמים קטועים", במסד הנתונים הקולנועיים IMDb (באנגלית)

* "זרמים קטועים", באתר אידיבי
* דף הבית של הסרט
* דף סרט באתר סינמטק תל אביב
* דף סרט(הקישור אינו פעיל) באתר סינמטק ירושלים.

הערות שוליים
------------

1. ↑  תחרות קולנוע תיעודי-נסיוני לסרטי ביכורים באתר של פסטיבל קולנוע דרום 2010
2. ↑  אבנר שביט‏, פורסמו המועמדים בתחרות הסרט התיעודי הישראלי בפסטיבל הקולנוע בירושלים, באתר וואלה!‏, 6 ביוני 2010
3. ↑  פרס Documentary feature באתר פסטיבל הקולנוע היהודי בורשה
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הרחק מהיעדרו** הוא סרט קולנוע ישראלי, קופרודוקציה ישראלית-צרפתית-גרמנית משנת 2014 בבימויה של קרן ידעיה, עם מעיין תורג'מן, צחי גראד ויעל אבקסיס בתפקידים הראשיים.

התסריט נכתב על ידי קרן ידעיה והוא מבוסס על הרומן "הרחק מהיעדרו" של הסופרת הישראלית שז.

העלילה מתרכזת בגילוי עריות בן אב לבתו, הם חיים יחד במערכת יחסים אכזרית ואלימה.

הסרט התקבל לפסטיבל הקולנוע בקאן שם הוקרן במסגרת "מבט מסוים" (Un Certain Regard), קרן ידעיה הייתה מועמדת לפרס חג'אג לסרט העלילתי הטוב ביותר בפסטיבל הקולנוע ירושלים.

לסרט אין פסקול מוזיקה מקורית. יש בו קטעים קשים לצפייה של יחסי מין בין אב ובתו ושל אונס קבוצתי.

תקציר העלילה
------------

תמי (מעיין תורג'מן), היא בחורה בתחילת שנות העשרים שלה המתגוררת בדירה אחת ביחד עם אביה משה (צחי גראד) כבן 60. הסרט מתחיל בתיאור חיי השגרה שלהם בבית. תמי מצחצחת שיניים מורחת לק על הציפרנים, מנקה את הדירה ומכינה אוכל לאביה. השגרה נראית בהתחלה נורמלית אבל כעבור זמן קצר נחשפת האמת הקשה והחולנית. משה מקיים יחסי מין עם בתו. הוא כופה את עצמו עליה, מכה אותה ומתעלל בה פיזית, מילולית ומינית.

תמי משמשת לו כשפחת מין, היא שונאת אותו, חותכת בעורה את המילה "תמות" אך מצד שני היא כנועה ותלותית ומוכנה לספק לו את כל בקשותיו המיניות. היא אינה עובדת וסגורה כל היום בדירה.

למרות שנאתה לאביה היא מפתחת תלות בו וחווה משבר קשה כאשר משה מביא לליל הסדר את המאהבת שלו, איריס (טל בן בינה).

כשמשה ואיריס מתנים אהבים בורחת תמי והולכת לחוף תל אביב שם היא פוגשת בחבורת נערים שמקבלים אותה אליהם, נותנים לה לשתות אלכוהול וכשהיא שתויה ללא שליטה הם מקיימים אתה יחסי מין על החוף.

כשתמי מתעוררת היא מבחינה שתיקה עם הטלפון אבד. היא מסתובבת מיואשת בין האנשים בחוף ושואלת על התיק שלה אך ללא תועלת. לבסוף היא פוגשת בשוקי (יעל אבקסיס) שמרחמת עליה, לוקחת אותה לדירתה ומאפשרת לה להתאושש.

למרות הסבל שהיא חוותה מאביה, היא מתקשרת אליו ולאחר שהוא מודיע לה כי זרק את איריס היא מסכימה לחזור אליו, מוסרת לו את הכתובת והוא מגיע ומסיע אותה לדירתם.

למרות שאיריס כבר איננה הוא ממשיך בהתעללות פיזית ומינית והיא בורחת שוב לשולי. היא מקיאה כל הזמן ושולי חושדת שהיא בהריון. תמי חולמת שמשה מקבל את הבשורה בהתלהבות, נולדת להם בת והם מקיימים חיי משפחה למופת.

היא חוזרת למציאות כשאביה מגיע שוב ומחזיר אותה לדירתם. הוא מתלהב מהעובדה שהיא בהיריון ומודיע כי יעברו ללוס אנג'לס ששם לא מכירים אותם ויקימו שם משפחה.

רק אז מתפכחת תמי, רצה לשולי ובסיום רואים את שולי מבקרת אותה בבית חולים לאחר  הפלה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| צחי גראד | משה | אבא |
| מעיין תורג'מן | תמי | בת |
| יעל אבקסיס | שולי |  |
| טל בן בינה | איריס | מאהבת של משה |
| אור אדרי | אור | נער חוף |
| דור סרוגו | דור | נער חוף |
| אורי ידלין | אורי | נער חוף |
| ברק פרידמן | ברק | נער חוף |
| עדי שיר | שיר | נער חוף |

קישורים חיצוניים
----------------

* "הרחק מהיעדרו", במסד הנתונים הקולנועיים IMDb (באנגלית)
* "הרחק מהיעדרו", באתר AllMovie (באנגלית)
* "הרחק מהיעדרו", באתר ספר הקולנוע הישראלי
* "הרחק מהיעדרו", באתר Metacritic (באנגלית)
* "הרחק מהיעדרו", באתר אידיבי
* "הרחק מהיעדרו", במסד הנתונים הקולנועיים KinoPoisk (ברוסית)
* "הרחק מהיעדרו", במיזם "אישים" לתיעוד היצירה הישראלית
* קדימון להרחק מהיעדרו, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**סכין בלב** (באנגלית: **Awake**) הוא סרט קולנוע אמריקאי מסוגת מתח ופשע, שיצא בשנת 2007 בבימוי ג'ובי הארולד.

עלילה
-----

קליי (היידן כריסטנסן) נישא בחשאי לסאם (ג'סיקה אלבה), העוזרת האישית של אמו, בלילה שקודם לאשפוזו למטרת ניתוח להשתלת לב שעליו לעבור, על ידי רופאו וחברו ד"ר הרפר (טרנס הווארד). במהלך הניתוח, לאחר שעבר הרדמה, הוא חווה תופעה של מודעות בזמן הרדמה, חש את כל כאבי הניתוח בלי יכולת להגיב, ושומע את המתרחש סביבו. הוא מבין כי סאם וד"ר הרפר קשרו קשר במטרה לרצוח אותו, באמצעות הרעלת הלב המושתל, וזאת במטרה לגרוף את כספי הביטוח של קליי (בזכות נישואיהם של קליי וסאם). אמו של קליי, לילית, מגלה את המזימה במהלך ההמתנה לסיום הניתוח, ומקריבה את עצמה כדי לחבל בה.

הפקה
----

הסרט צולם באוניברסיטת פורדהאם בניו יורק, שחלקים ממנו עוצבו כבית חולים. מספר קטעים בסרט צולמו בבית החולים "בלוויו" בעיר.

הפצה וביקורת
------------

הסרט דורג במקום החמישי במכירות בשבוע הראשון להפצתו בבתי הקולנוע בארצות הברית. נכון לשנת 2008 הכניס הסרט כ-32 מיליון דולר ברחבי העולם.

הסרט קיבל לרוב ביקורות שליליות. באתר "Rotten Tomatoes" זכה הסרט רק ל-24% ביקורות חיוביות מתוך 58 מבקרי קולנוע. בין השאר נטען כי הוא מבוסס על רעיון מעניין, אך הוא מוצג באופן בלתי אמין. כן נטען כי נושא ההרדמה בניתוח מוצג בו באופן שאינו מדויק מבחינה רפואית-מדעית.

הסרט היה מועמד לשני פרסי ראזי, בקטגוריית השחקנית הגרועה ביותר (אלבה) ובקטגוריית הזוג הקולנועי הגרוע ביותר (כריסטנסן ואלבה).

קישורים חיצוניים
----------------

* 

* אתר האינטרנט הרשמי של סכין בלב

* "סכין בלב", במסד הנתונים הקולנועיים IMDb (באנגלית)

* "סכין בלב", באתר נטפליקס

* "סכין בלב", באתר AllMovie (באנגלית)

* "סכין בלב", באתר Rotten Tomatoes (באנגלית)

* "סכין בלב", באתר Box Office Mojo (באנגלית)

* "סכין בלב", באתר Metacritic (באנגלית)

* "סכין בלב", באתר אידיבי

* "סכין בלב", במסד הנתונים הקולנועיים KinoPoisk (ברוסית)
* "סכין בלב", באתר "סרט"
* "סכין בלב", באתר "עכבר העיר"

הערות שוליים
------------

1. ↑  awake, Box office mojo
2. ↑  awake, Rotten Tomatoes
3. ↑  Ontario's Anesthesiologists Criticize the Film Awake
הרב **אביעזר ציצוביץ** (ח' באייר ה'תרנ"ב, 5 במאי 1892 – ב' באדר ב' ה'תשל"ו, 1976) היה רב ואב בית דין בברלין בשנים שקדמו לשואה, רב שכונה בתל אביב מנהל מחלקת הנישואין בעיר וממלא מקום הרב הראשי בעיר.

ביוגרפיה
--------

נולד בשנת ה'תרנ"ב (1882) בצ'חנוביץ בפולין לאביו רבי דוד. למד בישיבות לומז'ה (אצל ר' שמעון שקופ), בריינסק וסלובודקה, ושם נסמך להוראה. בשנת 1923 נסע לברלין להשתלם בלימודי חול ושם למד באוניברסיטת ברלין וב"בית המדרש העליון" שיסד הרב חיים הלר.

### ברלין

בהמשך שימש כרב ואב בית דין בקהילה הגדולה[דרושה הבהרה] בברלין בשנים שקדמו לשואה. לאחר שעלו הנאצים לשלטון סירב הרב ציצוביץ לבקשות חברי קהילתו שיגזור את זקנו, והמשיך להתהלך ברחובות ברלין בחזות רבנים בולטת, ולפעול באופן גלוי לחיזוק היהדות בעיר. פעולות אלו כמעט עלו לו בחייו מספר פעמים.

### ארץ ישראל

בשנת ה'תרצ"ט (1939) ברח מגרמניה ועלה לארץ ישראל והתיישב בתל אביב, ונתמנה לרב שכונה בעיר, מנהל מחלקת הנישואין במועצה הדתית בתל אביב וממלא מקום הרב הראשי בעיר.

הרב ציצוביץ היה חבר חבר הרבנים שעל יד הפועל המזרחי. היה מחבר פורה בתחומים רבים בהלכה וחיבר מאמרים רבים שנתפרסמו בכתבי עת המאור, שבילין, סיני ועוד.

משפחתו
------

נישא לרחל ולהם שישה ילדים.

ביתו יפה נישאה לרב דוד ורנר, הרב האשכנזי של חדרה, ואחראי תחום משחטות ברבנות הראשית.

קישורים חיצוניים
----------------

* תמונת המצבה של הרב ציצוביץ

הערות שוליים
------------

1. ↑  על פי חלק מהמקורות תאריך לידתו היא שנה קודם בה' באלול תרנ"א ( 8 בספטמבר 1891).
2. ↑  **לומזה - ספר הזיכרון לקהילת לומזה**, עמ' 286
3. ↑  חב"ד | שיחת השבוע 1523 | שלושה ניסים, באתר www.chabad.org.il
4. ↑  הרב יהודה סגל, חלק ה תשובה ח, **צמח יהודה**
5. ↑  **השנתון הדתי האנציקלופדי**, עמ' 21
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**סער, בנה של פליקה** (באנגלית:  **Thunderhead, Son of Flicka**) הוא סרט קולנוע אמריקאי מסוגת סרט לכל המשפחה משנת 1945 בבימויו של לואיס קינג, עם רודי מקדואל, פרסטון פוסור וריטה ג'ונסון בתפקידים הראשיים.

התסריט מבוסס על ספר הילדים רב המכר "Thunderhead" של מרי אוהרה (אנ') משנת 1943 והוא סרט המשך לידידתי פליקה מ-1943.

ב-1946 הופק סרט המשך "הדשא הירוק של ויומינג", לפי הספר השלישי בטרילוגיה של אוהרה, ("Green Grass of Wyoming").

תקציר העלילה
------------

שנתיים לאחר העלילות המתוארות ב"ידידתי פליקה", מגלה קן מקלאולין (רודי מקדואל) ש"פליקה" המליטה סייח לבן ("אלבינו"). הסייח מתנהג באופן פראי והילדי (דיאנה הייל) בתו של הפועל הראשי גאס (ג'יימס בל) מכנה אותו "שדון" (Goblin).

קן מגלה לאביו רוב (פרסטון פורסט) ולשכנם, מגדל סוסי המרוץ צ'ארלי (ראלף סאנפורד) כי שלח את פליקה לרעות באחו ביחד עם סוס המרוץ של צ'ארלי "האפאלאצ'י" שהוא האבא של הסייח ובגלל זה יש לו יכולת דהירה מהירה.

קן רוצה להשתתף במרוץ הסוסים עם גובלין כדי שיוכל לזכות בפרס של 5,000 דולר שיאפשר לו לימודים בקולג'. רוב מהסס אבל האם נל (ריטה ג'ונסון), תומכת בקן.

קן מתחיל לאלף את הסייח. נל מחליטה לשנות את שמו. היא מסתכלת בשמים ורואה ענן סופה ומחליטה לקרוא לו "סער" ("Thunderhead").

קן תולה את כל עתידו ב"סער" אך במרוץ שמתחיל יפה, כושל "סער" וקן נאלץ לעזוב את התחרות. הוטרינר קובע כי ל"סער" יש קרע בגיד וכי לא יוכל להשתתף בעתיד בתחרויות.

קן מיואש וגם מצב החווה בכי רע. הסוס הפראי "אלבינו" פלש לחווה ולקח בשבי מספר גדול של סוסים.

רוב וקן ושני הפועלים יוצאים ביחד עם "סער" לחפש את "אלבינו". בינתיים נתקל מרביע הסוסות, המוסטנג השחור "באנר" ב"אלבינו" ובמאבק בניהם הוא נפצע ורוב ממית אותו בירייה.

המצוד אחרי "אלבינו" נמשך. "סער" מגלה אותו ומתפתח מאבק קשה בין שני הסוסים הלבנים שבסופו הורג "סער" את "אלבינו". הם מוצאים את כל הסוסים ש"אלבינו" לקח בשבי. "סער" מוביל את כולם לחווה שניצלה מפשיטת רגל.

לאחר מכן נפרד מהם "סער" כדי להיות מלך חדש בממלכה שלו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רודי מקדואל | קן מקלאולין |  |
| פרסטון פוסטר | רוב מקלאולין | אבא |
| ריטה ג'ונסון | נל מקלאולין | אמא |
| ג'יימס בל | גאס | עובד בחווה |
| דיאנה הייל | הינדי | בתו של גאס |
| רוברט פילמר | טים | עובד בחווה |
| ראלף סאנפורד | צ'ארלי | מגדל סוסי מרוץ |

קישורים חיצוניים
----------------

* "סער, בנה של פליקה", במסד הנתונים הקולנועיים IMDb (באנגלית)
* "סער, בנה של פליקה", באתר AllMovie (באנגלית)
* "סער, בנה של פליקה", באתר Rotten Tomatoes (באנגלית)
* "סער, בנה של פליקה", במסד הנתונים הקולנועיים KinoPoisk (ברוסית)
* סער, בנה של פליקה, באתר יוטיוב
* סער, בנה של פליקה, באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**חומות קולדיץ** (באנגלית: **The Colditz Story**) הוא סרט קולנוע בריטי בשחור-לבן משנת 1955, בבימויו של גאי המילטון, עם ג'ון מילס ואריק פורטמן בתפקידים הראשיים.

התסריט מבוסס על הספר "The Colditz Story" של פטריק רייד (אנ') (1952) שמתאר את תקופת כליאתו כשבוי מלחמה בטירת קולדיץ ובריחתו משם לשווייץ ב-1942.

הצילומים נערכו בטירת קולדיץ (אנ') שנמצאת כ-100 ק"מ ממערב לדרזדן שהייתה אז בשטח גרמניה המזרחית.

בטירה שנקראה על ידי הגרמנים Oflag IV-C, נכלאו שבויי בריטים, הולנדים, פולנים וצרפתים, בעיקר כאלה שברחו ממחנות אחרים ונתפסו. האסיר המפורסם ביותר שנכלא שם היה הטייס הקיטע דאגלס באדר לאחר שנתפס בניסיון בריחה.

הגרמנים החשיבו את הטירה למחנה שבויים בעל דרגת סיווג גבוהה ביותר, שהבריחה ממנו נחשבה לכמעט בלתי אפשרית. למרות זאת נכתב בסוף הסרט כי משם היו יותר בריחות מכל מחנות השבויים הגרמנים בשתי מלחמות העולם וכי עד כיבוש הטירה באפריל 1945 היו בה 320 ניסיונות בריחה בהם הצליחו לברוח 5 פולנים, 15 הולנדים, 22 צרפתים ו-14 בריטים....

הסרט היה מועמד לפרס באפט"א לסרט הטוב ביותר.

תקציר העלילה
------------

פט רייד (ג'ון מילס) מקגיל (כריסטופר רודס) ווינסלו (בריאן פורבס) מגיעים לטירת קולדיץ לאחר שנתפסו בניסיונות בריחה. בכלא יש שבויים בריטים, צרפתים, הולנדים ופולנים. כל קבוצה מנסה לארגן בריחה משלה ולכן נכשלת. לבסוף נבחר קולונל ריצ'מונד (אריק פורטמן) למפקד השבויים ומתאם כל הפעולות.

מפקד הכלא (פרדריק ולק) מזהיר את כל השבויים כי זה הכלא השמור ביותר וכי כל הבורח מסתכן בנפשו. קצין הביטחון הראשי פרים (דניס שו) מרחרח ומחפש בכל המקומות כדי לגלות מנהרות בריחה.

כל הבריחות מתגלות. ריצ'מונד מתכנן בריחה על ידי כך שהתחפש לקצין גרמני ויעסיק את הזקיף בעת שהבורחים יצאו מפתח המנהרה. התכנית פועלת יפה אבל היוצאים מהמנהרה נתפסים ואחד נפצע. בחקירה מתברר ששבוי פולני היה מודיע שמסר את תוכנית הבריחה בגלל לחץ של הגסטפו על משפחתו. הוא נשפט על ידי השבויים ומוצא להורג.

וינסלו מצליח להימלט בתוך משאית שמובילה כביסה אך נתפס כעבור מספר ימים.

מקגיל מתכנן בריחה ביחד עם רייד אך ריצ'מונד לא מאשר לו ובתגובה הוא מנתר מעל גדר הכלא ונורה למוות. לבסוף מתכנן רייד בריחה של ארבעה שבויים לבושים במדי גרמנים בעת שהשבויים מעלים הצגה לפני חבריהם ומפקדי הכלא. הבורחים מצליחים לעבור את השומרים בהצדעה אך כעבור זמן שניים מהם נתפסים. רייד ווינסלו מצליחים להגיע לשווייץ ושולחים הודעה לריצ'מונד לקול שמחת השבויים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'ון מילס | פט רייד | שבוי בריטי |
| אריק פורטמן | קולונל ריצ'מונד | שבוי בריטי |
| בריאן פורבס | ג'ימי וינסלו | שבוי בריטי |
| כריסטופר רודז | מקגיל | שבוי בריטי |
| תאודור ביקל | ונדי | שבוי הולנדי |
| יוג'ין דקרס | לה טור | שבוי צרפתי |
| פרדריק ולק | מפקד הכלא |  |
| דניס שו | פרים | קצין ביטחון גרמני |

קישורים חיצוניים
----------------

* "חומות קולדיץ", במסד הנתונים הקולנועיים IMDb (באנגלית)
* "חומות קולדיץ", באתר נטפליקס
* "חומות קולדיץ", באתר AllMovie (באנגלית)
* "חומות קולדיץ", במסד הנתונים הקולנועיים KinoPoisk (ברוסית)
* קדימון לחומות קולדיץ, באתר יוטיוב
* חומות קולדיץ, באתר TCM
* המצודה ממנה אי אפשר לברוח, באתר חיל האוויר
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**חיים נפלאים** (באנגלית: **Wonderful Life**, בארצות הברית: **Swingers' Paradise**) הוא סרט קומדיה מוזיקלית משנת 1964 בבימויו של סידני ג'. פיורי, עם קליף ריצ'רד, ולטר סלזק וסוזן המפשייר בתפקידים הראשיים.

זה סרטו המוזיקלי השלישי של קליף ריצ'רד בשיתוף להקת הצלליות לאחר "הצעירים" (1961) ו"חופשת קיץ" (1963).

הסרט צולם בעיר לאס פאלמאס דה גראן קנריה וסצנות בדיונות החול צולמו באי גראן קנריה באיים הקנריים.

בפסקול הסרט יש 14 שירים וקטעי נגינה. מהם התפרסמו - "Wonderful Life" "A matter of moments", "On The Beach" ו-"A Little Imagination" מהקטעים הכליים התפרסם "Theme for Young Lovers" בביצוע הצלליות שהוא אחד הקטעים המפורסמים ביותר שלהם אותו ביצעו במסע הפרידה שלהם ב-2008.

תקציר העלילה
------------

ג'וני (קליף ריצ'רד) וחבריו ג'רי (מלוין הייס) ואדוארד (ריצ'רד או'סאליבן) עובדים כמלצרים במעבורת. אתם נמצאים גם ארבעה נגנים (הצלליות). לאחר העבודה הם רוצים לערוך חזרה אדוארד גורם לקצר בכל המעבורת.

הם נעמשים בסילוק מהצעבורת, מועברים לסירת גומי ומגיעים לנמל של לאס פאלמאס דה גראן קנריה. הם רוצים להגיע למטעי הבננה אך טועים בדרכם בדיונות החול עד אשר הם רואים בחורה עטוייה רעלה רוכבת בפחד על גמל הדוהר במהירות. ג'וני מצליח לעצור את הגמר ומתברר שהבחורה ששמה ג'ני טיילור (סוזן המפשייר) היא שחקנית בסרט שמצולם באזור.

במאי הסרט הוא לויד דייוויס (ולטר סלזק) והוא מוכן לקבל את ג'וני כפעלולן לשחקן הראשי דאגלס לסלי (דרק בונד) ואת ג'רי ואדוארד כעוזרים. גם ארבעת הנגננים נשכרים. במהלך הצילומים מתפתח רומן אהבה בן ג'ני שמרגישה חוסר ביטחון ובין ג'וני שמעודד אותה.

ג'וני וחבריו מבקשים לצלם בהיחבא סרט מוזיקלי בהשתמשם בציוד של ההפקה ובעזרת התסריטאית ברברה (אונה סטאבס). הם לא מרוצים מהתוצאה ומשוחחים על כך במסעדה שבה יושבים לויד וג'ני המאזינים להם. ג'ני כועסת מאוד על ג'וני ששיקר לה וכן לויד שמגלה לו שג'ני היא בתו.

ג'וני משכנע את לויד להפוך את הסרט למוזיקלי. לויד מסכים והסרט מצליח מאד ובהקרנת הבכורה לפני אולם מלא, כולם שרים ורוקדים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| קליף ריצ'רד | ניקי |  |
| סוזן המפשייר | ג'ני טיילור | שחקנית |
| ולטר סלזק | לויד דייוויס | במאי |
| אונה סטאבס | ברברה | תסריטאית |
| הצלליות |  | בתפקיד עצמם |
| מלוין הייס | ג'רי |  |
| ריצ'רד או'סאליבן | אדוארד |  |
| דרק בונד | דאגלס לסלי | שחקן |

קישורים חיצוניים
----------------

* "חיים נפלאים", במסד הנתונים הקולנועיים IMDb (באנגלית)
* "חיים נפלאים", באתר AllMovie (באנגלית)
* "חיים נפלאים", באתר Rotten Tomatoes (באנגלית)
* "חיים נפלאים", במסד הנתונים הקולנועיים KinoPoisk (ברוסית)
* קדימון לחיים נפלאים, באתר יוטיוב
* קליף ריצ'רד שר ורוקד-"חיים נפלאים", "עם קצת דמיון" "על החוף" ו"עניין של רגע", באתר יוטיוב
* נושא לאוהבים הצעירים בביצוע הצלליות, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**חלום אריזונה** (באנגלית: **Arizona Dream**) הוא סרט קולנוע משנת 1993 בבימויו של אמיר קוסטריצה.

עלילה
-----

אקסל (המגולם על ידי ג'וני דפ) חולם על אינואיט הדג דג האליבוט נדיר (סוג של דג משה רבנו) ומביא אותו למשפחתו באיגלו. כמה ימים לאחר מכן, אקסל מגיע לאריזונה בניגוד לרצונו לבקר בחתונת דודו ליאו (המגולם על ידי ג'רי לואיס) לאישה צעירה (המגולמת על ידי פולינה פוריסקובה). בהגיעו לאריזונה מנסה ליאו לשכנע את אקסל להישאר שם ולעבוד בעסק המשפחתי של ממכר מכוניות קדילק. אקסל פוגש שתי נשים: איליין (המגולמת על ידי פיי דאנאוויי) החולמת לעוף באמצעות מכונה שתבנה, וגרייס (המגולמת על ידי לילי טיילור) - בתה החורגת של איליין השואפת להתאבד או להרצח, מתוך אמונה שתקום לתחייה כצב. אקסל מתאהב באיליין מתחיל לבנות עבורה מטוס, בעוד שגרייס הרוצה שאקסל ירצח אותה מנסה שוב ושוב להרוס את המטוס שהם בונים. כאשר מצליח לסיים את המכונה היא עולה לאוויר אך לבסוף מתרסקת לתוך עץ. גרייס משכנעת את אקסל לשחק עימה רולטה רוסית, והוא מנסה להתאבד, גרייס עוצרת אותו, ומאותו רגע הופכת לאהובתו. במהלך תחרות כישרונות בה צופים אקסל, אליין וגרייס מקבל ליאו התקף לב ונפטר. לאחר כמה חודשים שב אקסל לאיליין, ביום הולדתה. לאחר ריב שנגרם בשל ההיעדרות הארוכה משלימים אקסל ואיליין. איליין מקבלת מטוס כמתנת יום הולדת. באותו לילה מתאבדת גרייס וברק פוגע ושורף את המטוס של איליין. הסרט מסתיים כאשר אקסל פורץ לחנות הקדילקים הנטושה של דודו, הולך לישון על קדילק וחולם עליו ועל דודו הדגים את דג ההליבוט. הדג שתפסו נמלט מהם ועף לעבר השמש הזורחת.

הפקה ופרסים
-----------

הסרט צולם בשנת 1991 אולם יצא לאקרנים באירופה בשנת 1993, ובארצות הברית ב-9 בספטמבר 1994. הסרט כולל סצנות סוריאליסטיות רבות, בהן דג ההאליבוט עף מעל אלסקה וברחובות העיר דאגלס באריזונה, שם צולם הסרט. באחת הסצנות, ברגע מותו של ליאו, עף האמבולנס בו הוא נלקח לעבר הירח.

הסרט זכה בשני פרסים בפסטיבל הסרטים הבינלאומי בברלין. למרות שבבתי הקולנוע בארצות הברית הוצגה הגרסה המלאה, השידורים בטלוויזיה וההפצה ב-VHS כללו גרסה מקוצרת של 119 דקות.

קישורים חיצוניים
----------------

* "חלום אריזונה", במסד הנתונים הקולנועיים IMDb (באנגלית)
* "חלום אריזונה", באתר נטפליקס
* "חלום אריזונה", באתר AllMovie (באנגלית)
* "חלום אריזונה", באתר Rotten Tomatoes (באנגלית)
* "חלום אריזונה", באתר Box Office Mojo (באנגלית)
* "חלום אריזונה", באתר אידיבי
* "חלום אריזונה", תסריט הסרט באתר Scripts.com (באנגלית)
* "חלום אריזונה", במסד הנתונים הקולנועיים KinoPoisk (ברוסית)

הערות שוליים
------------

1. ↑  Berlinale annual archives, 1993

| סרטי אמיר קוסטוריצה |
| --- |
| 

|  |
| --- |
| האם אתה זוכר את דולי בל? • מסע העסקים של אבא • שעת הצוענים • חלום אריזונה • מתחת לפני השטח • חתול שחור, חתול לבן • החיים הם נס • מאראדונה
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb142912492 (data)
* GND: 7679115-4
* SUDOC: 18041979X
* VIAF: 197693294
* WorldCat (עם VIAF): 197693294

 |
**מדד מחירי הדירות** הוא מדד מחירים, המחושב בטכניקות סטטיסטיות ומשתנה מזמן לזמן, אשר מיועד למדוד את השתנות מחירי הדירות בישראל. בסיס המדד נקבע לפי מחיר הדירות הממוצע בשנת 1993. מבחינה מעשית, חשיבות המדד בכך שניתן להצמיד מחירים נקובים, למדד זה, כגון בחוזים.

חישוב המדד
----------

המדד (בדומה למדדים האחרים) מוצג בנקודות המבטאות את היחס של רמת המחירים לרמה שנקבעה בתקופה מוגדרת (הקרויה "תקופת הבסיס") שבה רמת המחירים היא 100 נקודות. בכל תקופה נמדדת רמת המחירים הממוצעת ומחולקת לרמת המחירים בתקופת הבסיס ומוצגת בנקודות השקולות לאחוזים המתקבלים בחלוקה זו ולא בערכים כספיים מוחלטים. המדד מחושב על סמך נתוני המערכת הממוחשבת כרמ"ן (כרטסת מחירי נדל"ן) בשיטה ההדונית (המקובלת במרבית המדינות המתקדמות בעולם) המתגברת על בעיית שינוי האיכות המאפיינת מוצרים הטרוגניים במאפייניהם.

המדד כולל דירות חדשות ודירות יד-שנייה. המדגם המשמש לקביעת המדד הוא העסקאות שבוצעו ב-67 יישובים עירוניים ב-9 אזורים גאוגרפיים: ירושלים, תל אביב, חיפה, גוש דן, מרכז, דרום, שרון, צפון וקריות. המדגם אינו כולל דירות שנבנו בבניה עצמית וקבוצות רכישה.

בשונה ממדדי מחירים אחרים המתפרסמים על ידי הלשכה המרכזית לסטטיסטיקה, נתוני הבסיס לחישוב המדד אינם נאספים על ידי עובדי הלמ"ס, אלא מתבססים על דיווחי המוכרים לרשות המיסים. מסיבה זו, המדד המפורסם לגבי התקופה האחרונה ולפעמים גם לתקופה הקודמת לה, הם ארעיים וצפויים להשתנות לאחר קבלת מלוא בנתונים שדווחו לרשויות המס. נתונים אלה מדווחים על ידי המוכרים על פי החוק בטווח של 50 ימים ממועד החוזה.

מאפייני המדד
------------

המדד הוא דו חודשי והוא אינו רכיב במדד המחירים לצרכן אלא מהווה תוצר סטטיסטי חשוב נפרד.
המחירים והשינויים נמדדים בשקלים חדשים. המדד הושפע בעבר מהתנודתיות בשער החליפין של הדולר האמריקאי. כיום, כתוצאה מהעובדה שמחירי הדירות נקובים בשקלים השפעת שע"ח של הדולר הפכה לזניחה.

ראו גם
------

מספר משכורות נדרשות לרכישת דירה

קישורים חיצוניים
----------------

* מדד מחירי דירות בבעלות הדיירים, מתוך אתר הלשכה המרכזית לסטטיסטיקה
* דורון סייג, מדידת השינויים במחירי הדירות לפי אזור ואמידת הגמישות של מאפייני הדירה והסביבה, מתוך אתר הלשכה המרכזית לסטטיסטיקה
* מערכת כרמ"ן, אתר רשות המיסים
**אליפות רוסיה בפוטבול נשים** (ברוסית: **Женская Лига Американского Футбола России**, רשמית: "ליגת הנשים בפוטבול אמריקאי של רוסיה") היא האליפות הלאומית בפוטבול אמריקאי, בקרב קבוצות פוטבול אמריקאי לנשים בשטחי רוסיה. הליגה נוצרה בשנת 2019 וידועה בשם ליגת WLAF, **ליגת הפוטבול האמריקאי לנשים**.

הטורניר נוצר לאחר עלייה עקבית בפופולריות של ענף הפוטבול ברוסיה. הליגה התחילה בעשור השני של המאה ה-21 כליגה מוסקבאית. ב-2019 הליגה הפכה לליגה הלאומית ותחילה השתתפו בה קבוצות בודדות בלבד. אחת הבולטות הייתה קבוצת "הוולקיריות" מסנקט פטרבורג, שהשתתפו קודם לכן בליגה הפינית.

עוד לפני הליגה, התקיים גם טורניר גביע רוסיה בפוטבול נשים בשנים 2015, 2016 וב-2017. בשתי הטורנירים הראשונים זכו "הוולקיריות". בטורניר 2017 זכו הסירנות מוסקבה.

אלופות
------

|  |  |  |
| --- | --- | --- |
| **שנה** |  אלופה | הערות |
| 2018 | הסירנות מוסקבה | אליפות מוסקבה |
| 2019 | חדות הקרן מוסקבה | אליפות רוסיה |
| 2020 | השפיראיות מוסקבה |
| 2021 | חדות הקרן מוסקבה |
|

קישורים חיצוניים
----------------

* 
* אליפות רוסיה בפוטבול נשים, ברשת החברתית VK

 אליפות רוסיה בפוטבול נשים, ברשת החברתית VK

הערות שוליים
------------

1. ↑  «Единороги» выиграли Женскую лигу американского футбола
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**וג'דה** (בערבית: **وجدة**) הוא סרט דרמה סעודי-גרמני משנת 2012 שנכתב ובוים בידי הייפא אל-מנסור. וג'דה הוא הסרט באורך מלא הראשון שצולם כולו בערב הסעודית, והראשון שבוים בידי אישה סעודית.

עלילה
-----

וג'דה, ילדה סעודית בת 11, מתגוררת בעיר ריאד וחולמת לקנות לעצמה זוג אופניים ירוקים מחנות אותה היא מבקרת מדי בוקר בדרכה לבית הספר. וג'דה רוצה להתחרות בחברה עבדאללה, ילד המתגורר באותה השכונה, אך רכיבה על אופניים אינה מקובלת בקרב בנות ונשים באזור, ואמה של וג'דה מסרבת לקנות אותם עבורה. וג'דה מנסה להרוויח את הכסף בעצמה במכירת צמידים שהיא מכינה, בשליחויות ובמכירת קלטות, פעילויות שלא מקובלות על מנהלת בית הספר הנוקשה. אמה של וג'דה מתמודדת בינתיים עם תנאי עבודה קשים, ועם העובדה שבעלה מחפש לו אישה שנייה, משהיא לא יכולה ללדת לו עוד ילדים.

בהמשך הסרט מחליטה וג'דה להשתתף בתחרות קוראן, ולנסות לזכות בפרס הראשון של 1,000 ריאל, כדי שתוכל לקנות את האופניים הירוקים העולים 800 ריאל. מאמציה של וג'דה מרשימים את מורותיה, אך כשהיא זוכה בתחרות, היא מכריזה שבכוונתה לקנות בכסף אופניים להפתעת המנהלת, שמחליטה לתרום את הכסף בשמה של וג'דה לטובת המאבק הפלסטיני.

כשווג'דה שבה מהתחרות לביתה היא מגלה שאביה נישא לאישה שנייה, ושאמה קנתה לה את האופניים הירוקים. למחרת, וג'דה מנצחת את עבדאללה במרוץ אופניים.

הפקה
----

הבמאית הייפא אל-מנסור מספרת שעבדה על הסרט וג'דה במשך חמש שנים. מרבית הזמן הושקע בחיפוש אחר מימון וקבלת אישורי צילום, מכיוון שהתעקשה לצלם בערב הסעודית על-מנת לשמור על האותנטיות של הסרט. לבסוף, קיבלה תמיכה מחברת קוטנה של הנסיך אל-וליד בן טלאל. בהמשך יצרה אל-מנסור קשר עם חברת ההפקה הגרמנית Razor Film שהפיקה בעבר סרטים במזרח התיכון (לרבות "ואלס עם באשיר" ו"גן עדן עכשיו"), וקיבלה תמיכה ממספר קרנות קולנוע גרמניות.

חלקים רבים מהסרט וג'דה צולמו ברחובות ריאד, מה שאילץ את הבמאית לביים מתוך רכב מסחרי כשהיא רואה את השחקנים על מוניטור ולתקשר באמצעות מכשיר ווקי-טוקי על מנת לא להיראות בחברת הגברים על הסט.

פרסים
-----

מבחר מהפרסים בהם זכה הסרט:

* הסרט הטוב ביותר - פסטיבל הסרטים של ונציה - 8 בספטמבר 2012.
* השחקנית הטובה ביותר - ואאד מוחמד - פסטיבל הסרטים הבינלאומי בדובאי - 18 בדצמבר 2012.
* פרס הסרט הטוב ביותר - פסטיבל הסרטים הבינלאומי באינסברוק - 1 ביוני 2013.
* הבמאית הטובה ביותר - הייפאא אל מנסור - פסטיבל הקולנוע הבינלאומי בפאלם ספרינגס - 13 בינואר 2014.

קישורים חיצוניים
----------------

* 

* אתר האינטרנט הרשמי של וג'דה

* אתר האינטרנט הרשמי של וג'דה
* וג'דה, ברשת החברתית פייסבוק

* "וג'דה", במסד הנתונים הקולנועיים IMDb (באנגלית)

* "וג'דה", באתר AllMovie (באנגלית)

* "וג'דה", באתר Rotten Tomatoes (באנגלית)

* "וג'דה", באתר Box Office Mojo (באנגלית)

* "וג'דה", באתר Metacritic (באנגלית)

* "וג'דה", באתר אידיבי

* "וג'דה", תסריט הסרט באתר Scripts.com (באנגלית)

* "וג'דה", במסד הנתונים הקולנועיים KinoPoisk (ברוסית)

הערות שוליים
------------

1. ↑  אתר למנויים בלבד ג'ולי בלום, "וג'דה": הסרט הסעודי הנשי הראשון, באתר הארץ, 7 בנובמבר 2013
2. ↑  שמוליק דובדבני, "וג'דה": לצופה המערבי, לא הערבי, באתר ynet, 18 בנובמבר 2013